text: লতিফুর রহমান বাংলাদেশের চাঁপাইনবাবগঞ্জ জেলার একজন রাজনীতিবিদ। তিনি বাংলাদেশের একজন নির্বাচিত সংসদ সদস্য হিসেবেও দায়ীত্ব পালন করেন। তিনি জামায়াত ইসলামী বাংলাদেশ এর একজন রাজনৈতিক নেতা।
  
  প্রাথমিক জীবন
  লতিফুর রহমান বাংলাদেশের চাঁপাইনবাবগঞ্জ জেলায় জন্মগ্রহণ করেন।
  
  রাজনৈতিক জীবন
  লতিফুর রহমান চাঁপাইনবাবগঞ্জ জেলা বাংলাদেশ জামায়াতে ইসলামীর সাবেক নায়েবে আমীর। তিনি ১৯৮৬ সালের তৃতীয় জাতীয় সংসদ নির্বাচনে জামায়াতে ইসলামীর মনোনয়ন নিয়ে চাঁপাইনবাবগঞ্জ-৩ (চাঁপাইনবাবগঞ্জ সদর উপজেলা) আসন থেকে প্রথম সংসদ সদস্য নির্বাচিত হয়েছিলেন। এর পর ১৯৯১ সালের পঞ্চম জাতীয় সংসদ নির্বাচনে জামায়াতে ইসলামীর প্রার্থী হিসেবে একই আসন থেকে দ্বিতীয়বার সংসদ সদস্য নির্বাচিত হয়েছিলেন।
  
  তিনি ১২ জুন ১৯৯৬ সালের সপ্তম জাতীয় নির্বাচনে জামায়াতে ইসলামীর মনোনয়নে, ২০০১ সালের অষ্টম জাতীয় নির্বাচনে স্বতন্ত্র ভাবে ও ২০০৮ সালের নবম জাতীয় নির্বাচনে  জামায়াতে ইসলামীর মনোনয়নে অংশ নিয়ে পরাজিত হয়েছিলেন।
  
  গ্রেফতার
  হত্যাসহ ৫টি নাশকতার অভিযোগের মামলায় গ্রেপ্তার হয়ে তিনি কারাগারে আছেন।
  
  তথ্যসূত্র
  
  বিষয়শ্রেণী:জীবিত ব্যক্তি
  বিষয়শ্রেণী:চাঁপাইনবাবগঞ্জ জেলার রাজনীতিবিদ
  বিষয়শ্রেণী:বাংলাদেশ জামায়াতে ইসলামীর রাজনীতিবিদ
  বিষয়শ্রেণী:তৃতীয় জাতীয় সংসদ সদস্য
  বিষয়শ্রেণী:পঞ্চম জাতীয় সংসদ সদস্য
  বিষয়শ্রেণী:জন্মের বছর অনুপস্থিত (জীবিত ব্যক্তি)
title: লতিফুর রহমান (রাজনীতিবিদ)